<classify> GUSTAPHU HAULE-PWANI ZAIDI ya wavuvi 430 waliopo katika Kisiwa cha NyororoWilayani Mafia wamemuangukia RaisDk.John Magufuli ili awasaidie kutatua kero zao ikiwemo ya kurudishiwa wanawakezao waliondolewe katika kisiwa hicho kwa amri ya Mkuu wa Wilaya hiyo, ShaibuNunduma bila kutoa sababu. Mbali na hilo lakini pia kero nyingine ni pamoja nakupangiwa muda na idadi ya wavuvi wanaotakiwa kuishi katika kisiwa hicho jamboambalo limekuwa likiathiri vijana na wavuvi kiujumla kushindwa kufanya shughuliza uzalishaji kwa kujiamini. Mapema wiki iliyopita Mkuu wa Wilaya ya Mafia mkoani Pwani,Shaibu Nunduma alitoa kauli ya kuamuru wanawake wote waliopo katika kisiwahicho kuondoka mara moja ili kibaki na wanaume pekee huku pia akitaka watakaoishiwawe ni wavuvi 100 kwa awamu tofauti. Wakizungumza na waandishi wa habari katika mkutano maalumuuliofanyika kusiwani hapo juzi baadhi ya wavuvi hao walisema kuwa kitendo chakuwaondoa wanawake katika Kisiwa hicho ni kuleta ubaguzi ambao kwa nchi yaTanzania bado haijafika huko. Joseph Mwangonde,ambaye ni kiongozi wa dini na mvuvi wakisiwani humo alisema kuwa wao wapo kisiwani humo tangu mwaka 2016 nawanaendesha maisha yao pamoja kuhudumia familia zao kupitia shughuli za uvuviwanazozifanya kisiwani humo. Alisema kuwa kilamvuvi aliyekuwepo kisiwani humo amekata kibali leseni maalum ya kuhalarishauvuvi wake lakini wanashangaa kuona mkuu wa wilaya hiyo anatoa amri ya kutakawavuvi waondoke na hata kuwafukuza wanawake zao bila sababu za msingi. Naye Hamisi Mohamed, alisema kuwa anashangaa kuona mkuu waWilaya hiyo anakuwa kigeugeu kwani awali alipokwenda kisiwani humo aliwakutanawanaishi wanaume pekee yao zaidi ya 600 na kusema haiwezekani waishi bilawanawake hivyo wafanye jitihada za kuwaleta wanawake. Alisema alisema kuwa baada ya kufanya jitihada zakuwapeleka wanawake katika kisiwa hicho mkuu huyo wa wilaya amewageuka nakuanza kuwafukuza wanawake wote na kwamba kwasasa wanaishi wanaume pekee zaidiya 430 bila wanawake. Sisi tunashangaa kuona mkuu wa wilaya anawafukuza wanawakekisiwani humu ili tuishi wanaume pekee, Sasa tunauliza anataka kuhalarisha ndoaya jinsia moja? na je ,ni maeneo gani ya Tanzania yamehalarishwa wanaume waishipekee yao mbona visiwa vingine wanaishi wanaume na wanawake kwanini hapaNyororo wanawake wanafukuzwa? , alihoji Mohamed. Rehema Seif, mmoja wa wanawake mjasiriamali kutoka TandaleDar es Salaam alisema kuwa alifikakisiwani humo baada ya kusikia Kuna wavuvi wanaishi pekee yao na kuanza kujengabanda la biashara. Alisema kuwa yeye alifika hapo kufanya biashara lakinimtaji wake alikopa na alitarajia kurudisha baada ya kufanya biashara lakinibaada ya miezi mitatu alishangaa mkuu wa wilaya anawafukuza. Alisema kuwa, baada ya kusikia amri ya mkuu huyo waliandikabarua na kwenda ofisini kwake lakini hatahivyo aliwaamuru waondoke na kusemaifikapo Jumapili ya Februari 16, mwaka huu angepeleka wanajeshi kuwaondoa. Sisi tunaomba haki itendeke,hivi ni eneo gani la Tanzaniawanaishi wanaume bila wanawake ? tumekuja kufanyabiashara ili tupatekipato,tunaomba Rais Magufuli aliangalie jambo hili, alisema Rehema. Kwa upande wake katibu wa kisiwa hicho, Omary Mohamed, alisema kikubwa anachokishangaani kuondolewa kwa wavuvi katika kisiwa hicho kwani tangu mwaka 2016 kisiwahicho kimekuwa na watu 600 mpaka 700. Alisema kuwa watu wote waliokuwepo wakiishi katika kisiwahicho wamekata leseni halali na wanalipa kodi kama kawaida na kwamba sasawamelipa kodi kiasi cha Sh milioni 103 ambazo zimepokelewa na Halmashauri yaWilaya ya Mafia. Alisema kuwa,mwaka 2016 walikusanya mapato ya Sh milioni 28, mwaka 2017 walikusanya milioni 24,2018 walikusanya milioni 25 wakati 2019 walikusanya milioni 24 ambapo kushuka kwa mapato hayo kunatokana na baadhi ya wavuvi kuondoka kwa amri ya mkuu huyo wa wilaya.  <topic>: KITAIFA 